Կոտայք մարզի Եղվարդ քաղաքում «Արմօյլ» ընկերությունը պատրաստվում է շահագործել նավթամթերքի վերամշակման գործարան, որի անմիջապես դիմաց գտնվում է Եղվարդ քաղաքի Նատի թաղամասը, ինչպես նաև պտղատու ծառեր և սննդամթերք արտադրող գործարաններ: Չնայած «Արմօյլ» ընկերության ղեկավար Ալֆրեդ Աբեդին լրատվամիջոցներից մեկի հետ զրույցում նշել է, որ ընկերությունը ստացել է գործարանի կառուցման և շահագործման համար անհրաժեշտ բոլոր փաստաթղթերը, ամեն դեպքում այս պնդումը կասկածելի է: